b'\n_START_ARTICLE_\nMob football\n_START_PARAGRAPH_\nMob football (joskus my\xc3\xb6s folk football) on Britteinsaarilla 1300-luvulta l\xc3\xa4htien pelattu nykyist\xc3\xa4 jalkapalloa muistuttava peli, joka oli nykyist\xc3\xa4 peli\xc3\xa4 huomattavasti v\xc3\xa4kivaltaisempi. Peliss\xc3\xa4 yritettiin saada pallo vastustajan maaliin. Siin\xc3\xa4 kaikki keinot olivat sallittuja, kunhan vastustajaa ei tapettu. S\xc3\xa4\xc3\xa4nt\xc3\xb6j\xc3\xa4 ei ollut kirjoitettu ja ainoat kirjalliset maininnat lajista ovatkin viranomaisten kieltoja tai m\xc3\xa4\xc3\xa4r\xc3\xa4yksi\xc3\xa4 siihen liittyen. Englannin hallinto ei pit\xc3\xa4nyt sekasortoa aiheuttaneesta lajista ja se yritettiinkin kielt\xc3\xa4\xc3\xa4 useasti vuosien 1314 ja 1615 v\xc3\xa4lill\xc3\xa4, mutta peli pysyi edelleen kansan suosiossa.'